ประกาศกระทรวงสาธารณสุขเรื่อง ค่าขึ้นบัญชีที่จะจัดเก็บจากผู้เชี่ยวชาญ องค์กรผู้เชี่ยวชาญ หน่วยงานของรัฐหรือองค์กรเอกชนทั้งในประเทศและต่างประเทศ ที่ทําหน้าที่ในการประเมินเอกสารทางวิชาการการตรวจสถานประกอบการ หรือการตรวจสอบผลิตภัณฑ์วัตถุอันตรายในความรับผิดชอบของสํานักงานคณะกรรมการอาหารและยา พ.ศ. 2561----------------------- เพื่อให้กระบวนการพิจารณาอนุญาตผลิตภัณฑ์วัตถุอันตรายในความรับผิดชอบของสํานักงาน คณะกรรมการอาหารและยามีความคล่องตัวและเพิ่มประสิทธิภาพในการบริหารจัดการ จึงจําเป็นต้องมีกลไก ในการพิจารณาอนุญาต เพื่อประโยชน์ในการเร่งรัดการพิจารณาอนุญาตให้เป็นไปตามกําหนดระยะเวลา ที่ระบุไว้ในกฎหมาย ซึ่งเป็นไปตามหลักการบริหารกิจการบ้านเมืองที่ดี จึงเป็นการสมควรกําหนด ค่าขึ้นบัญชีที่จะจัดเก็บจากผู้เชี่ยวชาญ องค์กรผู้เชี่ยวชาญ หน่วยงานของรัฐ หรือองค์กรเอกชน ทั้งในประเทศและต่างประเทศ ที่ทําหน้าที่ในการประเมินเอกสารทางวิชาการ การตรวจสถานประกอบการ หรือการตรวจสอบผลิตภัณฑ์วัตถุอันตรายในความรับผิดชอบของสํานักงานคณะกรรมการอาหารและยา ตามคําสั่งหัวหน้าคณะรักษาความสงบแห่งชาติ ที่ 77/2559 เรื่อง การเพิ่มประสิทธิภาพ ในกระบวนการพิจารณาอนุญาตผลิตภัณฑ์สุขภาพ ลงวันที่ 27 ธันวาคม 2559 อาศัยอํานาจตามความในข้อ 4 (2) และข้อ 4 วรรคสาม ของคําสั่งหัวหน้าคณะรักษา ความสงบแห่งชาติ ที่ 27/2559 เรื่อง การเพิ่มประสิทธิภาพในกระบวนการพิจารณาอนุญาต ผลิตภัณฑ์สุขภาพ ลงวันที่ 27 ธันวาคม พ.ศ. 2559 รัฐมนตรีว่าการกระทรวงสาธารณสุข โดยคําแนะนําของคณะกรรมการวัตถุอันตราย ในการประชุมครั้งที่ 26-4/2560 เมื่อวันที่ 5 มิถุนายน 2560 จึงออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ กําหนดค่าขึ้นบัญชีที่จะจัดเก็บจากผู้เชี่ยวชาญ องค์กรผู้เชี่ยวชาญ หน่วยงานของรัฐ หรือองค์กรเอกชนทั้งในประเทศและต่างประเทศ ที่ทําหน้าที่ประเมินเอกสารทางวิชาการ การตรวจสถานประกอบการ หรือการตรวจสอบผลิตภัณฑ์วัตถุอันตรายในความรับผิดชอบ ของสํานักงานคณะกรรมการอาหารและยา เพื่อให้กระบวนการพิจารณาอนุญาตเป็นไปด้วยความสะดวก รวดเร็ว และมีประสิทธิภาพมากยิ่งขึ้น ทั้งในกระบวนการพิจารณาอนุญาตส่วนกลางและส่วนภูมิภาค ตามบัญชี ที่แนบท้ายประกาศข้อ ๓ ผู้เชี่ยวชาญ องค์กรผู้เชี่ยวชาญ หน่วยงานของรัฐ หรือองค์กรเอกชน ดังต่อไปนี้ ให้ได้รับการยกเว้นค่าขึ้นบัญชีที่จะจัดเก็บทั้งหมดหรือบางส่วน และหากค่าขึ้นบัญชีที่จะจัดเก็บนั้น เป็นการได้รับยกเว้นบางส่วน เมื่อได้คํานวณค่าขึ้นบัญชีสุทธิที่จะจัดเก็บดังกล่าวแล้วมีเศษสตางค์ ให้ปัดเศษขึ้นเป็นจํานวนเต็ม (1) ยกเว้นค่าขึ้นบัญชีที่จะจัดเก็บทั้งหมด ตามลําดับ 1 และลําดับ 2.3 ของบัญชี ที่แนบท้ายประกาศฉบับนี้ ให้แก่ (ก) ผู้เชี่ยวชาญที่มิใช่นิติบุคคล (ข) สภาวิชาชีพตามกฎหมายว่าด้วยการนั้น และให้รวมถึงหน่วยงานหรือองค์กรที่จัดตั้ง โดยสภาวิชาชีพด้วย (ค) ราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจ องค์การมหาชน และหน่วยอื่นของรัฐ รวมทั้งสถาบันภายใต้มูลนิธิซึ่งเป็นกลไกของส่วนราชการ (ง) วิทยาลัย ราชวิทยาลัย สมาคมหรือมูลนิธิที่เกี่ยวข้องกับการแพทย์ วิทยาศาสตร์ หรือการคุ้มครองผู้บริโภค (จ) สถาบันอุดมศึกษาเอกชน (ฉ) หน่วยงานอื่นตามที่รัฐมนตรีว่าการกระทรวงสาธารณสุขประกาศกําหนด โดยคําแนะนําของคณะกรรมการวัตถุอันตราย (2) ยกเว้นค่าขึ้นบัญชีที่จะจัดเก็บทั้งหมดตามลําดับ 2.2 ของบัญชีที่แนบท้ายประกาศนี้ให้แก่ (ก) สภาวิชาชีพตามกฎหมายว่าด้วยการนั้น และให้รวมถึงหน่วยงานหรือองค์กรที่จัดตั้งโดย สภาวิชาชีพด้วย (ข) ราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจ องค์การมหาชน และหน่วยงานอื่นของรัฐ รวมทั้งสถาบันภายใต้มูลนิธิซึ่งเป็นกลไกของส่วนราชการ (ค) วิทยาลัย ราชวิทยาลัย สมาคมหรือมูลนิธิที่เกี่ยวข้องกับการแพทย์ วิทยาศาสตร์ หรือการคุ้มครองผู้บริโภค (ง) สถาบันอุดมศึกษาเอกชน (จ) หน่วยงานอื่นตามที่รัฐมนตรีว่าการกระทรวงสาธารณสุขประกาศกําหนด โดยคําแนะนําของคณะกรรมการวัตถุอันตราย (3) ยกเว้นค่าขึ้นบัญชีที่จะจัดเก็บบางส่วนให้แก่ผู้ขอขึ้นบัญชีเป็นหน่วยตรวจหรือหน่วยรับรอง สถานประกอบการผลิตตามหลักเกณฑ์วิธีการที่ดีในการผลิตวัตถุอันตรายที่สํานักงานคณะกรรมการ อาหารและยารับผิดชอบที่ได้รับการรับรองระบบงานจากหน่วยรับรองระบบงานที่เป็นหน่วยงานของรัฐ ในประเทศ และไม่เป็นผู้ขอขึ้นบัญชีตามข้อ 2 (2) โดยให้ได้รับยกเว้นค่าขึ้นบัญชีที่จะจัดเก็บ ดังต่อไปนี้ (ก) ให้ยกเว้นค่าขึ้นบัญชีตามลําดับ 2.2.2 และลําดับ 2.2.3 ของบัญชีที่แนบท้ายประกาศนี้ (ข) กรณีการขอขยายขอบข่ายการขึ้นบัญชี และการขอแก้ไขเปลี่ยนแปลงข้อมูลที่ได้ ขึ้นบัญชีไว้ ให้ยกเว้นค่าคําขอกึ่งหนึ่งของค่าขึ้นบัญชีตามลําดับ 2.2.1 ของบัญชีที่แนบท้ายประกาศฉบับนี้ข้อ ๔ การยกเว้นตามข้อ 3 ให้มีผลใช้บังคับเป็นระยะเวลาห้าปีนับแต่วันที่ประกาศนี้มีผล ใช้บังคับข้อ ๕ การขึ้นบัญชีตามประกาศนี้ ให้มีอายุสามปีผู้มีอํานาจลงนาม - ประกาศ ณ วันที่ 26 กันยายน พ.ศ. 2561 ปิยะสกล สกลสัตยาทรรัฐมนตรีว่าการกระทรวงสาธารณสุข